cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.803
title: การบริหารธุรกิจโรงภาพยนตร์ทางเลือกในประเทศไทย

description: วิทยานิพนธ์เรื่อง “การบริหารธุรกิจโรงภาพยนตร์ทางเลือกในประเทศไทย” เป็นงานวิจัยเชิงคุณภาพ (Qualitative Research) ด้วยวิธีการสัมภาษณ์เจาะลึก (In-depth Interview) และการวิเคราะห์จากเอกสาร โดยกลุ่มตัวอย่างที่ทำการสัมภาษณ์เจาะลึก คือ ผู้บริหารและผู้จัดการของโรงภาพยนตร์ทางเลือก 5 แห่ง ได้แก่ 1) โรงภาพยนตร์ Bangkok Screening Room 2) โรงภาพยนตร์ Doc Club Theater 3) โรงภาพยนตร์ Lido 4) โรงภาพยนตร์ Cinema Oasis และ 5) โรงภาพยนตร์ House Samyanโดยมีวัตถุประสงค์ในการศึกษาเพื่อศึกษาถึงปัจจัยที่มีผลต่อการบริหารธุรกิจโรงภาพยนตร์ทางเลือกในประเทศไทย การบริหารธุรกิจโรงภาพยนตร์ทางเลือกในประเทศไทย และการปรับตัวของธุรกิจโรงภาพยนตร์ทางเลือกในประเทศไทยผลการศึกษาพบว่า ธุรกิจโรงภาพยนตร์ทางเลือกควรมีแบบจำลองทางธุรกิจที่แข็งแรงและถูกออกแบบอย่างเหมาะสมกับปัจจัยที่มีผลต่อการบริหารธุรกิจ เนื่องจากมีความสำคัญต่อการบริหารธุรกิจโรงภาพยนตร์ทางเลือกที่ดี แต่เพื่อความอยู่รอด ธุรกิจโรงภาพยนตร์ทางเลือกจะต้องมีการปรับตัวของธุรกิจที่ดีด้วย โดยผลการศึกษายังพบอีกด้วยว่าการปรับตัวของธุรกิจมีความสำคัญอย่างมากที่สุดต่อการบริหารธุรกิจโรงภาพยนตร์ทางเลือก เนื่องจากธุรกิจโรงภาพยนตร์ทางเลือกคือธุรกิจที่ให้บริการฉายภาพยนตร์นอกกระแส ซึ่งเป็นภาพยนตร์ที่ไม่ได้ผลิตขึ้นมาเพื่อผลประโยชน์ทางการค้าหรือรายได้เป็นหลัก เพราะฉะนั้นจึงจำเป็นต้องมีความสามารถในการเปลี่ยนแปลงแบบจำลองทางธุรกิจหรือการปรับตัวของธุรกิจให้สอดคล้องไปตามปัจจัยที่มีผลต่อการบริหารธุรกิจที่เปลี่ยนแปลงไปตามกาลเวลา เพื่อประสิทธิภาพในการบริหารธุรกิจที่ดีและเพื่อความอยู่รอดของธุรกิจ โดยการปรับตัวของธุรกิจโรงภาพยนตร์ทางเลือกที่ดีไม่จำเป็นจะต้องมีจุดประสงค์ในการปรับตัวเพียงเพื่อความต้องการในการเพิ่มกระแสรายได้เท่านั้น แต่สามารถมีจุดประสงค์ในการปรับตัวเพื่อทำให้ธุรกิจอยู่รอดและให้บริการต่อไปได้ และเพื่อขยายการเสนอคุณค่าและต่อยอดตัวตนของธุรกิจโรงภาพยนตร์ทางเลือกให้เป็นมากกว่าเพียงธุรกิจที่ให้บริการฉายภาพยนตร์นอกกระแสได้อีกด้วยนอกจากนั้นแล้วยังได้เห็นการปรับตัวของธุรกิจที่มีหลากหลายรูปแบบด้วยกัน มีกรณีธุรกิจโรงภาพยนตร์ทางเลือกแห่งหนึ่งที่ถึงแม้ว่าจะปิดกิจการโรงภาพยนตร์ไปแล้ว แต่ก็ยังสามารถกลับมาเปิดกิจการใหม่อีกครั้งได้ในสถานที่ใหม่ ซึ่งเป็นการเซ้งกิจการต่อจากธุรกิจโรงภาพยนตร์ทางเลือกอีกแห่งหนึ่งที่เพิ่งปิดกิจการไป จึงเป็นหนึ่งในหลักฐานที่แสดงให้เห็นว่าโรงภาพยนตร์ทางเลือกยังคงอยู่รอดได้ในปัจจุบัน และมีวิธีการปรับตัวที่แปลกใหม่
DOI: 10.14457/tu.the.2021.804
title: การสื่อสารความหมายไม้เรียวของครูในภาพยนตร์ไทย

description: วิทยานิพนธ์เรื่อง “การสื่อสารความหมายไม้เรียวของครูในภาพยนตร์ไทย” เป็นงานวิจัยเชิงคุณภาพ (Qualitative Research) ด้วยวิธีการศึกษาผ่านการวิเคราะห์ตัวบท (Textual Analysis) มีวัตถุประสงค์เพื่อศึกษาการสื่อสารความหมายไม้เรียวของครูในภาพยนตร์ โดยแบ่งการศึกษาออกเป็น 2 ส่วน ได้แก่ การศึกษาโครงสร้างการเล่าเรื่องในภาพยนตร์ไทยที่มีเนื้อหาเกี่ยวข้องกับการใช้ไม้เรียวในสถานศึกษาและการวิเคราะห์การสื่อสารความหมายไม้เรียวของครูในภาพยนตร์ โดยแบ่งออกเป็นภาพยนตร์ยุคก่อนมีระเบียบกระทรวงศึกษาธิการ จำนวน 6 เรื่อง ได้แก่ 1) สวัสดีคุณครู (2520) 2) ครูขา หนูเหงา (2521) 3) สวัสดีไม้เรียว (2525) 4) ครูเสือ (2527) 5) ครูไหวใจร้าย (2532) 6) ม.6/2 ห้องครูวารี (2537) และภาพยนตร์ยุคหลังมีระเบียบกระทรวงศึกษาธิการ จำนวน 6 เรื่อง ได้แก่ 1) สามชุก (2551) 2) สิ่งเล็ก ๆ ที่เรียกว่ารัก (2552) 3) วัยเป้ง นักเลงขาสั้น (2557) 4) คิดถึงวิทยา (2557) 5) ฟ.ฮีแลร์ (2558) 6) ฉลาดเกมส์โกง (2560) ผลวิจัยพบว่าภาพยนตร์ในยุคก่อนมีระเบียบกระทรวงศึกษาธิการปี 2548 ได้ปลูกฝังความชอบธรรมให้กับอุดมการณ์ “เป็นคนดีได้ เพราะไม้เรียวครู” แก่ผู้ชม ให้ครูสามารถใช้อำนาจผ่าน “ไม้เรียว” ที่เป็นเครื่องมือพิทักษ์คุณธรรมที่ใช้ในนามของเจตนาที่ดี จากสูตรสำเร็จในการวางโครงเรื่องและบทบาทให้ครูเป็นตัวละครสำคัญที่เป็นผู้แก้ไขปมปัญหาหลักของนักเรียนในภาพยนตร์ ทำให้เกิดการยอมรับในตัวครูและยอมรับการใช้ไม้เรียวของครู ส่วนภาพยนตร์ในยุคหลังมีระเบียบกระทรวงศึกษาธิการปี 2548 บทบาทของไม้เรียวที่ปรากฏในภาพยนตร์ได้ลดน้อยลงมาก หรือภาพยนตร์ที่สร้างขึ้นเพื่อเชิดชูครูก็เป็นภาพของตัวละครครูที่สามารถช่วยเหลือนักเรียนให้ประสบความสำเร็จได้โดยไม่มีการใช้ไม้เรียว ทำให้สังคมเริ่มเกิดกระแสวิพากษ์วิจารณ์ขึ้นว่าครูที่ดีที่สามารถสั่งสอนนักเรียนให้เป็นคนดีได้ อาจไม่จำเป็นต้องใช้ไม้เรียว แต่อย่างไรก็ตามภาพยนตร์ยุคหลังมีระเบียบกระทรวงศึกษาธิการปี 2548 ก็ยังคงสร้างความชอบธรรมให้กับไม้เรียว ด้วยการให้ตัวละครครูฝ่ายดีบางตัวยังคงเลือกใช้การลงโทษด้วยไม้เรียวอยู่ ทำให้อำนาจของไม้เรียวยังคงมีความชอบธรรมอยู่ในยุคปัจจุบันที่ถูกปรากฏให้เป็นเครื่องมือแห่งอำนาจ (Tool of Power) ของครูฝ่ายดีเช่นเดียวกับในอดีต ซึ่งเป็นการส่งต่อชุดความคิดและอุดมการณ์ให้สังคมยอมรับระบบอำนาจนิยมในโรงเรียนที่กระทำในนามของความหวังดีได้อย่างแนบเนียนผ่านสื่อภาพยนตร์
DOI: 10.14457/tu.the.2021.805
title: การวิเคราะห์อุดมการณ์กับการอ่านและการอ่านซ้ำนวนิยายผจญภัยขนาดยาว: กรณีศึกษาการอ่านนวนิยายเรื่อง “เพชรพระอุมา”

description: งานวิจัยเรื่องการวิเคราะห์อุดมการณ์กับการอ่านและการอ่านซ้ำ นวนิยายผจญภัยขนาดยาว: กรณีศึกษาการอ่านนวนิยายเรื่อง “เพชรพระอุมา” มุ่งเน้นเพื่อศึกษาวิเคราะห์แบบแผนพฤติกรรมการอ่านนวนิยายขนาดยาวของกลุ่มผู้อ่าน “เพชรพระอุมา”ในปัจจุบัน และ เพื่อศึกษาเปรียบเทียบการตีความสารที่กลุ่มผู้อ่านนวนิยาย “เพชรพระอุมา” ได้รับจากการอ่านแต่ละครั้ง จากการสำภาษณ์เชิงลึกกลุ่มตัวอย่างจำนวน 20 คน และการศึกษาตัวบททฤษฎีที่เกี่ยวข้อง โดยทำการศึกษาจากแนวคิดทฤษฎีเกี่ยวกับแบบแผนการอ่าน การวิเคราะห์อุดมการณ์ของผู้อ่าน และ การอ่านซ้ำของกลุ่มตัวอย่างที่ทำการอ่านนวนิยายขนาดยาวเรื่อง “เพชรพระอุมา” นวนิยายประเภทผจญภัย ผู้ประพันธ์คือ พนมเทียน หรือที่รู้จักกันในนาม ฉัตรชัย วิเศษสุวรรณภูมิ ซึ่งได้รับรางวัลศิลปินแห่งชาติสาขาวรรณศิลป์ในปี พ.ศ.2540 ผลการศึกษาพบว่า 1.แบบแผนพฤติกรรมการอ่านนวนิยายขนาวยาวของกลุ่มผู้อ่าน “เพชรพระอุมา”เป็นกลุ่มผู้อ่านชนชั้นกลางที่มีตัวแปรภูมิหลังทางการเมืองและวัฒนธรรมเป็นตัวกำหนดพฤติกรรมการอ่าน โดยมีภูมิหลังทางการเมืองและวัฒนธรรมแบบเสรีนิยม จารีตนิยม และ สุขนิยม ซึ่งเป็น ชุดสำนึกอุดมการณ์ของกลุ่มตัวอย่างที่แสดงให้เห็นว่า ผู้รับสารไม่เคยมีสำนึกที่ว่างเปล่า ทว่ามีการหล่อหลอมชุดอุดมการณ์มาอยู่แล้วก่อนจะรับสารใดๆก็ตาม 2.การตีความสารที่กลุ่มผู้อ่านนวนิยายผจญภัยขนาดยาว “เพชรพระอุมา” ได้รับจากการอ่านแต่ละครั้ง(Re-reading) มีผู้ที่ไม่มีการเปลี่ยนแปลงของสำนึกต่ออุดมการณ์ต่อการรับสารนวนิยาย “เพชรพระอุมา” ในเรื่องเพศสภาพ ชนชั้น และเชื้อชาติที่นวนิยายเล่มดังกล่าวได้นำเสนอ และผู้ที่มีการเปลี่ยนแปลงสำนึกต่ออุดมการณ์ต่อการรับสารนวนิยาย “เพชรพระอุมา” ซึ่งการเกิดการเปลี่ยนแปลงของสำนึกต่ออุดมการณ์นั้นเป็นสิ่งที่เกิดขึ้นยากยิ่งของผู้รับสารต่อตัวสาร แต่เมื่อมีการเปลี่ยนแปลงไปได้ของสำนึกต่อการรับสารแต่ละครั้งนั่นก็ยิ่งเป็นหลักฐานให้เห็นว่า แม้จะเป็นมุมมองต่อการรับสารประเภทนวนิยายก็มีความหมาย การเปลี่ยนสำนึกมุมมองต่อการมองโลกของผู้รับสารก็สามารถเปลี่ยนแปลงได้เช่นเดียวกัน
DOI: 10.14457/tu.the.2021.806
title: การเปิดรับสื่อ การรับรู้ภาพลักษณ์ และพฤติกรรมการท่องเที่ยวในชุมชนจีนบ้านชากแง้วของนักท่องเที่ยวชาวไทย

description: งานวิจัยนี้มีวัตถุประสงค์เพื่อศึกษาการเปิดรับสื่อ การรับรู้ภาพลักษณ์ และพฤติกรรมการท่องเที่ยวในชุมชนจีนบ้านชากแง้วของนักท่องเที่ยวชาวไทย การวิจัยนี้เป็นการวิจัยเชิงสำรวจ (survey research) เก็บข้อมูลในกลุ่มนักท่องเที่ยวชาวไทยที่มีอายุตั้งแต่ 18 ปีขึ้นไป และเคยหรือได้เดินทางมาท่องเที่ยวชุมชนจีนบ้านชากแง้ว จำนวน 300 คน ผลการวิจัยพบว่า กลุ่มตัวอย่างส่วนใหญ่เป็นเพศชาย อายุ 35-44 ปี การศึกษาระดับปริญญาตรี รายได้ส่วนตัวต่อเดือน 10,001-30,000 บาท ส่วนใหญ่มีการเปิดรับข่าวสารเกี่ยวกับการท่องเที่ยวจากสื่อใหม่มากที่สุด เช่น เว็บไซต์ เฟซบุ๊ก ไลน์ อินสตราแกรม ทวิตเตอร์ ยูทูบ ติ๊กต๊อก เป็นต้น และรับทราบข่าวสารกิจกรรมท่องเที่ยวในเรื่องตลาดจีนชากแง้วมากที่สุด กลุ่มตัวอย่างมีการรับรู้ภาพลักษณ์ชุมชนจีนบ้านชากแง้วในภาพรวมระดับมาก (3.72) โดยมีการรับรู้มากที่สุดเกี่ยวกับภาพลักษณ์ผู้คนในชุมชน (4.24) รองลงมา คือ ภาพลักษณ์แหล่งท่องเที่ยว (4.20) ภาพลักษณ์สินค้าและบริการ (3.85) ภาพลักษณ์ความคุ้มค่าในการท่องเที่ยว (3.53) ภาพลักษณ์ความปลอดภัยในการเดินทางท่องเที่ยว (3.28) และภาพลักษณ์การเดินทาง (3.19) ตามลำดับ ส่วนใหญ่เคยหรือได้เดินทางมาท่องเที่ยวชุมชนจีนบ้านชากแง้ว โดยเฉลี่ย 2 ครั้ง เพื่อพักผ่อนหย่อนใจ ซึ่งเดินทางท่องเที่ยวกับกลุ่มเพื่อน/เพื่อนร่วมงาน โดยเดินทางด้วยรถยนต์ส่วนตัว นิยมเดินทางในช่วงวันหยุดสุดสัปดาห์ (ส.-อา.) ส่วนใหญ่มีค่าใช้จ่ายในการท่องเที่ยว 1,000-2,000 บาท และมีแนวโน้มที่จะกลับมาเที่ยวซํ้าชุมชนจีนบ้านชากแง้วอีก (4.58) นอกจากนี้การวิจัยยังพบว่า 1) การเปิดรับสื่อเกี่ยวกับการท่องเที่ยวชุมชนจีนบ้านชากแง้วมีความสัมพันธ์ทางบวกกับการรับรู้ภาพลักษณ์การท่องเที่ยวชุมชนจีนบ้านชากแง้วในภาพรวมอย่างมีนัยสำคัญ (r = 0.516) 2. การรับรู้ภาพลักษณ์การท่องเที่ยวชุมชนจีนบ้านชากแง้วในภาพรวมมีความสัมพันธ์ทางบวกกับความถี่การเดินทางมาท่องเที่ยวชุมชนจีนบ้านชากแง้วอย่างมีนัยสำคัญ (r = 0.450) และ 3. การรับรู้ภาพลักษณ์การท่องเที่ยวชุมชนจีนบ้านชากแง้วในภาพรวมมีความสัมพันธ์ทางบวกกับแนวโน้มพฤติกรรมการท่องเที่ยวของนักท่องเที่ยวชาวไทยอย่างมีนัยสำคัญ (r = 0.401)
DOI: 10.14457/tu.the.2021.807
title: เครือข่ายการสื่อสารของกลุ่มแฟนคลับศิลปินกลุ่มวง INTO1 ในประเทศไทยบนสื่อสังคมออนไลน

description: การศึกษาเรื่อง เครือข่ายการสื่อสารของกลุ่มแฟนคลับศิลปินกลุ่มวง INTO1 ในประเทศ ไทยบนสื่อสังคมออนไลน์ มีวัตถุประสงค์เพื่อศึกษาเครือข่ายการสื่อสารของกลุ่มแฟนคลับศิลปินกลุ่ม วงINTO1 ในประเทศไทยและปัจจัยที่ส่งผลต่อการสื่อสารของเครือข่ายใช้ระเบียบวิธีวิจัยเชิงคุณภาพ (Qualitative Research) และเก็บรวบรวมข้อมูล ซึ่งแบ่งออกเป็น 2 ส่วน ได้แก่ การเก็บรวบรวมข้อมูล จากการสัมภาษณ์เจาะลึก (In-Depth Interview) จากผู้ให้ข้อมูลทั้งหมด 21 คน โดยแบ่งออกเป็น สถานภาพแอดมินแฟนเบสของศิลปินสมาชิกวง INTO1 และสถานภาพแฟนคลับท่ัวไป ร่วมกับการเก็บ ข้อมูลจากสังเกตแบบมีส่วนร่วม (Participant Observation) เพื่อนําข้อมูลมาประกอบการวิเคราะห์ โดยแบ่งประเด็นท่ีศึกษาออกเป็น 2 ประเด็น ได้แก่ เครือข่ายการสื่อสาร และปัจจัยที่ส่งผลต่อ การสื่อสารของเครือข่ายผลการวิจัยพบว่า กระบวนการสร้างเครือข่ายการสื่อสารน้ัน แบ่งออกเป็น 4 ระยะ ได้แก่ ระยะการก่อตัว, ระยะการเติบโต, ระยะการทําหน้าท่ี, ระยะการดํารงรักษา โดยในระยะการก่อตัว จะเกิดการสื่อสารเพื่อสร้างเครือข่ายให้มีขนาดใหญ่มากขึ้น และก้าวเข้าสู่ระยะการเติบโต เมื่อเครือข่าย เกิดมีขนาดใหญ่ข้ึนทําให้มีประสิทธิภาพในการสื่อสารเพื่อทําหน้าท่ีต่างๆตามวัตถุประสงค์ในการก่อต้ัง เครือข่าย และในระยะสุดท้ายจําเป็นต้องสื่อสารเพื่อธํารงรักษาเครือข่ายให้เกิดความความเสถียรภาพ เช่น การสื่อสารเพื่อสร้างพันธมิตรของเครือข่าย เป็นต้น โดยภาพรวมของรูปแบบเครือข่ายการส่ือสาร คือรูปแบบเครือข่ายการสื่อสารแบบทุกช่องทาง (All-channel network) ซึ่งเป็นเครือข่ายที่สมาชิก แฟนคลับทุกคนสามารถท่ีจะติดต่อสื่อสารกันได้อย่างอิสระผ่านสื่อสังคมออนไลน์ เช่น Line openchat และ Twitter เป็นต้นการศึกษาปัจจัยท่ีส่งผลต่อการสื่อสารของเครือข่าย แบ่งออกเป็น 8 ด้าน ได้แก่ สถานภาพ ของสมาชิก, ขนาดกลุ่ม, ความสอดคล้องของบรรทัดฐาน, การรวมตัวของกลุ่ม, โครงสร้างอํานาจ, บทบาทของสมาชิก, บุคลิกภาพของสมาชิกกลุ่ม และงานของกลุ่ม โดยปัจจัยในแต่ละด้านมีความสัมพันธ์กัน และส่งผลต่อการสื่อสารของเครือข่ายแฟนคลับศิลปินกลุ่มวง INTO1 บนสื่อสังคมออนไลน์ได้เช่นกัน
DOI: 10.14457/tu.the.2021.808
title: กระบวนการรายงานข่าวผ่านเฟซบุ๊กไลฟ์ของสำนักข่าวออนไลน์ The Reporters

description: การวิจัยนี้มีวัตถุประสงค์เพื่อศึกษาอัตลักษณ์และกระบวนการรายงานข่าวผ่านเฟซบุ๊กไลฟ์ของสำนักข่าวออนไลน์ THE REPORTERS ใช้วิธีการวิจัยเชิงคุณภาพด้วยการสังเกตการณ์และการสัมภาษณ์เชิงลึก มีผู้ให้ข้อมูลหลัก ประกอบด้วย ผู้ก่อตั้ง บรรณาธิการข่าว แอดมินเพจ และผู้สื่อข่าวภาคสนาม รวม 6 ราย การศึกษาพบว่า THE REPORTERS นำเสนอข่าวผ่านเฟซบุ๊กไลฟ์เป็นหลัก ตามสโลแกน ข่าวจริงยิงตรงจากสนามข่าว มีอัตลักษณ์การรายงานข่าวที่ได้รับมาจาก ฐปณีย์ เอียดศรีไชย ผู้ก่อตั้ง ซึ่งมีความโดดเด่นเรื่องการรายงานสดและการทำข่าวสิทธิมนุษยชน เป็นอัตลักษณ์ส่วนบุคคลที่ถูกถ่ายทอดสู่การเป็นอัตลักษณ์องค์กร และแสดงออกผ่านผู้สื่อข่าวภาคสนาม THE REPORTERS ด้วยรูปแบบการรายงานข่าวผ่านเฟซบุ๊กไลฟ์ ได้แก่ การให้พื้นที่ข่าวสิทธิมนุษยชน การเป็นพื้นที่สื่อกลางเพื่อหาทางออกระหว่างคู่ขัดแย้ง ภายใต้การเป็นสื่อเพื่อสันติภาพ และการใช้หลักการรายงานข่าวกึ่งทางการที่ผสมระหว่างสื่อโทรทัศน์และโซเชียลมีเดีย กระบวนการรายงานข่าวผ่านเฟซบุ๊กไลฟ์ เริ่มจากบรรณาธิการประเมินคุณค่าข่าว ก่อนมอบหมายให้ผู้สื่อข่าวภาคสนามลงพื้นที่รายงานข่าวผ่านเฟซบุ๊กไลฟ์และเขียนข่าว ถ่ายภาพหรือคลิปวิดีโอ โดยลงพื้นที่ทำข่าวเพียงคนเดียว ใช้สมาร์ทโฟนเป็นอุปกรณ์หลัก ซึ่งผู้สื่อข่าวภาคสนาม THE REPORTERS มีคุณลักษณะเด่น คือ มีความเข้าใจเรื่องสิทธิมนุษยชน ปัญหาความเดือดร้อนของกลุ่มคนชายขอบหรือกลุ่มคนที่เข้าถึงโอกาสได้ยาก และหากการรายงานข่าวผ่านเฟซบุ๊กไลฟ์สุ่มเสี่ยงผิดจริยธรรมและจรรยาบรรณสื่อมวลชน กฎหมาย PDPA หรือมีปัญหาและอุปสรรคอื่น ๆ บรรณาธิการและผู้สื่อข่าวได้ทำความเข้าใจร่วมกันถึงแนวทางการปฏิบัติอย่างเป็นแบบแผนชัดเจน
DOI: 10.14457/tu.the.2021.809
title: การเปิดรับสื่อ ทัศนคติและพฤติกรรมการบริโภคเครื่องดื่มสมุนไพรตราดอยคำ

description: การศึกษาวิจัยนี้มีวัตถุประสงค์เพื่อศึกษา การเปิดรับสื่อ ทัศนคติต่อส่วนประสมทางการตลาดและพฤติกรรมการบริโภค ของผู้บริโภคเครื่องดื่มสมุนไพรตราดอยคำ เพื่อศึกษาความสัมพันธ์ระหว่างการเปิดรับสื่อทัศนคติต่อส่วนผสมทางการตลาดของผู้บริโภคเครื่องดื่มสมุนไพรตราดอยคำ และเพื่อศึกษาความสัมพันธ์ ระหว่างทัศนคติต่อส่วนประสมทางการตลาดกับพฤติกรรมของผู้บริโภคเครื่องดื่มสมุนไพรตราดอยคำ เป็นการศึกษาวิจัยเชิงปริมาณ (Quantitative Research) ใช้การวิจัยเชิงสำรวจ (Server Research) โดยใช้แบบสอบถาม (Questionnaire) แบบเก็บผลครั้งเดียว (Cross-Sectionnal Study) โดยเก็บข้อมูลจากผู้ที่มีอายุ 18 ปีขึ้นไป เป็นผู้ที่เคยดื่มเครื่องดื่มสมุนไพรตราดอยคำในระยะเวลา 1 ปีที่ผ่านมา จำนวน 300 คน ในรูปแบบออนไลน์ ซึ่งกลุ่มตัวอย่างทั้งหมดเป็นผู้ตอบแบบสอบถามด้วยตนเอง ระยะเวลาการเก็บข้อมูลเดือนมิถุนายน 2565ผลการศึกษา พบว่า การเปิดรับสื่อของผู้บริโภคเครื่องดื่มสมุนไพรตราดอยคำ มีความสัมพันธ์กับทัศนคติต่อส่วนผสมทางการตลาดโดยรวม (r = .490) กลุ่มตัวอย่างมีการเปิดรับสื่อดั้งเดิม ด้านการส่งเสริมการตลาด มากที่สุด (r = .440) สื่อที่เปิดบ่อยครั้งที่สุด คือ สื่อนอกบ้าน ( Out of home) และผู้บริโภคมีการเปิดรับสื่อใหม่ ของผู้เครื่องดื่มสมุนไพรตราดอยคำ พบว่า ด้านการส่งเสริมการตลาด มีการเปิดรับมากที่สุด (r = .483) สื่อที่มีการเปิดบ่อยครั้งที่สุด คือ Facebook สำหรับด้านทัศนคติต่อส่วนประสมทางการตลาดโดยรวม ด้านผลิตภัณฑ์ (Product) ด้านราคา (Price) ด้านช่องทางการจัดจำหน่าย (Place) และด้านส่งเสริมการตลาด (Promotion) มีความสัมพันธ์กับพฤติกรรมการบริโภคเครื่องดื่มสมุนไพรตราดอยคำ (r = .352) โดยทัศนคติต่อส่วนประสมทางการตลาด ด้านการส่งเสริมการตลาด (Promotion) มีความสัมพันธ์กับพฤติกรรมการบริโภคเครื่องดื่มสมุนไพรตราดอยคำมากที่สุด (r = .360) ส่วนด้านพฤติกรรมของผู้บริโภคเครื่องดื่มสมุนไพร ตราดอยคำ ผู้บริโภคมีพฤติกรรมในการเลือกดื่มน้ำเก๊กฮวยสูตรโบรานตราดอยคำ บ่อยครั้งที่สุด ผู้บริโภคเลือกซื้อเครื่องดื่มสมุนไพรตราดอยคำ ที่ร้านสะดวกซื้อ ผู้บริโภคซื้อเครื่องดื่มสมุนไพร ตราดอยคำ เพื่อบริโภคเอง และมีเหตุผลในการดื่มเพื่อสุขภาพ โดยมีความบ่อยครั้งในการดื่มเครื่องดื่มสมุนไพรตราดอยคำ โดยเฉลี่ย 1-2 วันต่อสัปดาห์
DOI: 10.14457/tu.the.2021.810
title: การเปิดรับสื่อและทัศนคติของผู้บริโภคต่อตราสินค้าที่มีการสื่อสารผ่าน virtual influencer บนแพลตฟอร์ม Instagram

description: จากการเปลี่ยนแปลงที่นักการตลาดหรือตราสินค้าต่างเริ่มหันมาใช้ Virtual Influencer ในการสื่อสารตราสินค้ามากขึ้น แต่ถึงแม้ว่า Virtual Influencer จะมีลักษณะที่คล้ายกับมนุษย์ หรือ Human Influencer เพียงใด ก็ยังคงมีข้อจำกัดที่ไม่สามารถทำได้เหมือนมนุษย์ในทุกมิติ การวิจัยนี้จึงมีวัตถุประสงค์เพื่อศึกษาการเปิดรับ Virtual Influencer ทัศนคติของผู้บริโภคที่มีต่อ Virtual Influencer และต่อตราสินค้าที่มีการสื่อสารผ่าน Virtual Influencer ความสัมพันธ์ระหว่างการเปิดรับ Virtual Influencer กับทัศนคติที่มีต่อ Virtual Influencer ในการสื่อสารตราสินค้า และความสัมพันธ์ระหว่างทัศนคติของผู้บริโภคที่มีต่อ Virtual Influencer ในการสื่อสารตราสินค้า กับทัศนคติต่อตราสินค้าที่มีการสื่อสารผ่าน Virtual Influencer บนแพลตฟอร์ม Instagram โดยใช้ระเบียบวิจัยเชิงปริมาณ เก็บแบบสอบถามออนไลน์จากผู้ใช้แพลตฟอร์ม Instagram รู้จักและติดตาม Virtual Influencer ซึ่งมีอายุระหว่าง 18 – 45 ปี จำนวน 300 คน และนําไปวิเคราะห์ด้วยสถิติต่างๆ ได้แก่ ร้อยละ ค่าเฉลี่ย การวิเคราะห์ความแปรปรวน และค่าสัมประสิทธิ์สหสัมพันธ์แบบเพียรสัน ผลการศึกษาพบว่า การเปิดรับ Virtual Influencer บนแพลตฟอร์ม Instagram มีความสัมพันธ์กับทัศนคติของผู้บริโภคที่มีต่อ Virtual Influencer ในการสื่อสารตราสินค้า โดยความสัมพันธ์ดังกล่าวอยู่ในระดับปานกลาง และทัศนคติของผู้บริโภคที่มีต่อ Virtual Influencer ในการสื่อสารตราสินค้าบนแพลตฟอร์ม Instagram มีความสัมพันธ์กับทัศนคติต่อตราสินค้าที่มีการสื่อสารผ่าน Virtual Influencer โดยความสัมพันธ์ดังกล่าวอยู่ในระดับที่สูงมาก
DOI: 10.14457/tu.the.2021.811
title: การเปิดรับ ความพึงพอใจ และแนวโน้มพฤติกรรมการใช้บริการของผู้ใช้งานเพจเฟซบุ๊ก Wongnai Vibes

description: การศึกษาค้นคว้าอิสระเรื่อง “การเปิดรับ ความพึงพอใจ และแนวโน้มพฤติกรรมการใช้บริการของ ผู้ใช้งานเพจเฟซบุ๊ก Wongnai Vibes” มีวัตถุประสงค์เพื่อ 1. เพื่อศึกษาลักษณะทางประชากร การเปิดรับ ความพึงพอใจ และแนวโน้มพฤติกรรมการใช้บริการของผู้ใช้งานเพจเฟซบุ๊ก Wongnai Vibes 2. เพื่อศึกษาความแตกต่างของลักษณะทางประชากรกับการเปิดรับเพจเฟซบุ๊ก Wongnai Vibes 3. เพื่อศึกษาความสัมพันธ์ระหว่างการเปิดรับและความพึงพอใจของผู้ใช้งานที่มีต่อเพจเฟซบุ๊ก Wongnai Vibes และ 4. เพื่อศึกษาความสัมพันธ์ระหว่างความพึงพอใจที่มีต่อเพจเฟซบุ๊ก Wongnai Vibes กับแนวโน้มพฤติกรรมการใช้บริการ เป็นการวิจัยเชิงปริมาณ (Quantitative Research) รูปแบบการวิจัยเชิงสำรวจ (Survey Research) โดยเก็บข้อมูลเพียงครั้งเดียว ณ ช่วงเวลาใดเวลาหนึ่ง (Cross-sectional Study) โดยการสุ่มตัวอย่างไม่ใช้ความน่าจะเป็น (Nonprobability sampling) และใช้วิธีการสุ่มตัวอย่างแบบบังเอิญ (Accidental Sampling) โดยจะมีการคัดเลือกกลุ่มตัวอย่างผ่านแบบสอบถามก่อน (Screening Question) ว่าต้องเป็นบุคคลที่เคยใช้งานเพจ Wongnai Vibes ใช้วิธีการเก็บข้อมูลในรูปแบบของแบบสอบถามออนไลน์จนได้ขนาดกลุ่มตัวอย่างผู้ใช้งานเพจ Wongnai Vibes จำนวน 300 คน เก็บข้อมูลอยู่ในช่วงเดือนมิถุนายน 2564ผลการศึกษาพบว่า กลุ่มตัวอย่างผู้ใช้งานเพจเฟซบุ๊ก Wongnai Vibes เป็นเพศหญิงมากกว่าเพศชาย อยู่ในช่วงอายุ 18 – 27 ปี ประกอบอาชีพพนักงานบริษัทเอกชน และรายได้ส่วนตัวต่อเดือน 30,000 – 50,000 บาท ในส่วนของการเปิดรับของผู้ใช้งานเพจเฟซบุ๊ก Wongnai Vibes พบว่าการใช้งานเพจเฟซบุ๊ก Wongnai Vibes ต่อสัปดาห์มีความบ่อยมาก และมีการใช้งานเพจเฟซบุ๊ก Wongnai Vibes ในช่วงเวลา 18.01-21.00 น. มากที่สุด ในส่วนของความพึงพอใจของผู้ใช้งานต่อเพจเฟซบุ๊ก Wongnai Vibes แบ่งเป็น 2 ส่วน ได้แก่ ความพึงพอใจของผู้ใช้งานต่อเพจเฟซบุ๊ก Wongnai Vibes ด้านเนื้อหาข้อมูลส่วนประสมทางการตลาด (7Ps) โดยกลุ่มตัวอย่างมีความพึงพอใจต่อเพจเฟซบุ๊ก Wongnai Vibes ด้านเนื้อหาข้อมูลส่วนประสมทางการตลาด (7Ps) มาก ผู้ใช้งานเพจเฟซบุ๊ก Wongnai Vibes มีความพึงพอใจต่อการนำเสนอข้อมูลด้านสถานที่ (place) มากที่สุด และความพึงพอใจของผู้ใช้งานต่อเพจเฟซบุ๊ก Wongnai Vibes ด้านรูปแบบการนำเสนอ ผู้ใช้งานเพจเฟซบุ๊ก Wongnai Vibes มีความพึงพอใจต่อรูปแบบการนำเสนอประเภทรูปภาพมากที่สุด สำหรับแนวโน้มพฤติกรรมการใช้บริการจริงของผู้ใช้งานเพจเฟซบุ๊ก Wongnai Vibes พบว่า มีแนวโน้มพฤติกรรมความต้องการไปใช้บริการจริงมาก ประเด็นที่มีความตั้งใจจะติดตามข้อมูลการรีวิวคาเฟ่ของเพจเฟซบุ๊ก Wongnai Vibes ต่อไปในระยะยาวมากที่สุด
DOI: 10.14457/tu.the.2021.812
title: พฤติกรรมการเปิดรับสื่อออนไลน์และกระบวนการตัดสินใจซื้อผลิตภัณฑ์อาหารเสริมโพรไบโอติก (probiotics) ของ generation Y

description: การศึกษานี้มีวัตถุประสงค์เพื่อศึกษาพฤติกรรมการเปิดรับสื่อออนไลน์และกระบวนการตัดสินใจซื้อผลิตภัณฑ์อาหารเสริมโพรไบโอติก (Probiotics) ของ Generation Y ใช้วิธีการวิจัยเชิงปริมาณ (Quantitative Research) ด้วยวิธีการวิจัยเชิงสำรวจ (Survey Research) โดยเก็บข้อมูล ณ ช่วงเวลาใดเวลาหนึ่งเพียงครั้งเดียว (Cross Sectional Study) โดยใช้แบบสอบถามออนไลน์ (Online Questionnaire) กลุ่มตัวอย่างที่ใช้ในการศึกษา Generation Y ที่เคยซื้อผลิตภัณฑ์อาหารเสริมโพรไบโอติก (Probiotics) จำนวน 300 คน เป็นเครื่องมือในการรวบรวมข้อมูล ผลการศึกษาพบว่า Generation Y ที่เคยซื้อผลิตภัณฑ์อาหารเสริมโพรไบโอติก (Probiotics) เปิดรับสื่อออนไลน์ประเภท Owned Media ในระดับบ่อยที่สุด (4.22) และมีกระบวนการตัดสินใจซื้ออาหารเสริมโพรไบโอติก (Probiotics) ด้านการแสวงหาข้อมูลในระดับสำคัญมากที่สุด (4.36) สำหรับความสัมพันธ์ระหว่างพฤติกรรมการเปิดรับสื่อออนไลน์ในภาพรวม ของ Generation Y และกระบวนการตัดสินใจซื้ออาหารเสริมโพรไบโอติก (Probiotics) พบว่ามีความสัมพันธ์กับกระบวนการตัดสินใจซื้อ 2 ด้านคือ ด้านการแสวงหาข้อมูล (r = 0.156) และด้านการตัดสินใจซื้อ (r = 0.135) เมื่อแยกประเภทสื่อออนไลน์พบว่าความสัมพันธ์ระหว่างพฤติกรรมการเปิดรับสื่อออนไลน์ (Paid Media) ของ Generation Y และกระบวนการตัดสินใจซื้อผลิตภัณฑ์อาหารเสริมโพรไบโอติก (Probiotics) มีความสัมพันธ์กับกระบวนการตัดสินใจซื้อด้านการแสวงหาความรู้ (r = 0.128) สำหรับความสัมพันธ์ระหว่างพฤติกรรมการเปิดรับสื่อออนไลน์ (Owned media) ของ Generation Y และกระบวนการตัดสินใจซื้อ พบว่ามีความสัมพันธ์กับการแสวงหาข้อมูล (r = 0.170) การตัดสินใจซื้อ (r = 0.155) และพฤติกรรมภายหลังการซื้อ (r = 0.121)
DOI: 10.14457/tu.the.2021.813
title: เกณฑ์ทำนายการเกิดหัวใจเต้นผิดจังหวะรุนแรงในผู้ป่วยกล้ามเนื้อหัวใจขาดเลือดเฉียบพลันชนิด ST segment ยกสูง ภายหลังได้รับการรักษาด้วยวิธีถ่างขยายหลอดเลือดหัวใจ

description: ความเป็นมา: กล้ามเนื้อหัวใจขาดเลือดเฉียบพลันชนิด ST segment ยกสูง (ST elevation acute coronary syndrome; STEACS) เป็นภาวะวิกฤติที่ต้องได้รับการรักษาอย่างรวดเร็ว ทันเวลา ปัจจุบันการเปิดหลอดเลือดด้วยวิธีถ่างขยายหลอดเลือดหัวใจ (primary Percutaneous Coronary Intervention; pPCI) เป็นการรักษาที่นิยมมากกว่าการให้ยาละลายลิ่มเลือด แต่ภายหลังได้รับการรักษาด้วยการทำ pPCI แล้ว อาจยังพบมีหัวใจเต้นผิดจังหวะรุนแรง (life threatening arrhythmia; LTA) เกิดขึ้นได้ ปัจจุบันมีการสร้างเกณฑ์ประเมินความเสี่ยงทางคลินิกที่หลากหลาย แต่เกณฑ์สำหรับประเมินหัวใจเต้นผิดจังหวะรุนแรงในผู้ป่วยหลังทำ pPCI ยังมีไม่มาก วัตถุประสงค์: เพื่อสร้างเกณฑ์ทำนายทางคลินิกสำหรับพยากรณ์การเกิดหัวใจเต้นผิดจังหวะรุนแรง ในผู้ป่วยกล้ามเนื้อหัวใจขาดเลือดเฉียบพลันชนิด ST segment ยกสูง ใน 72 ชั่วโมง ภายหลังได้รับการรักษาด้วยวิธีถ่างขยายหลอดเลือดหัวใจ วิธีดำเนินการ: เกณฑ์ทำนายทางคลินิกสร้างโดยเก็บข้อมูลย้อนหลังจากเวชระเบียน ในกลุ่มผู้ป่วย STEACS ที่ได้รับ pPCI ที่โรงพยาบาลเชียงรายประชานุเคราะห์ตั้งแต่ มกราคม 2555 ถึง ธันวาคม 2559 ตัวแปรต้น ประกอบด้วย ข้อมูลทั่วไปของผู้ป่วย ผลตรวจทางห้องปฏิบัติการ ข้อมูลอาการและหัตถการที่เกิดขึ้นก่อนหรือระหว่าง pPCI ตัวแปรตามได้แก่ หัวใจเต้นผิดจังหวะรุนแรง หมายถึง การเกิดหัวใจเต้นผิดจังหวะชนิดคลำชีพจรไม่ได้ซึ่งต้องได้รับการช่วยฟื้นคืนชีพภายใน 72 ชั่วโมงหลัง pPCI และวิเคราะห์ข้อมูลด้วยสถิติ Logistic regression ผลการศึกษา: ผู้ป่วย STEACS ที่ได้ทำ pPCI 273 ราย เกิด LTA ใน 72 ชั่วโมง 43 ราย (15.8%) ตัวแปรทำนายการเกิด LTA ใน 72 ชั่วโมง ประกอบด้วย 7 ตัวแปร ได้แก่ ผู้ป่วยเพศหญิง hemoglobin &lt;12 gm/dl ก่อนหรือระหว่าง pPCI มี respiratory failure, มี pulseless arrest, intervention time &gt; 60 นาที ได้รับการใส่ IABP และ ค่า SpO2 เมื่อย้ายมาถึง CCU &lt;94%Life-threatening arrhythmia score (LTA score) มีความสามารถในการทำนายการเกิดหัวใจเต้นผิดจังหวะรุนแรง ใน 72 ชั่วโมงหลังทำ pPCI ได้ โดยมี AuROC= 0.94 (95% confidence interval (CI); 0.90-0.97) ในการนำไปใช้เพื่อประเมิน Life-threatening arrhythmia สามารถจำแนก Score เป็น 3 ระดับ ได้แก่ low risk (&lt;2.5) moderate risk (2.5-4.0) และ high risk (&gt;4.0) สรุป: LTA score ที่ได้จากการศึกษามี predictive performance ระดับ outstanding มี calibration ที่ดีและสามารถนำไปใช้ทำนายโอกาสเกิด life-threatening arrhythmia ใน 72 ชั่วโมงหลังทำ pPCI ในผู้ป่วย STEACS ได้
DOI: 10.34740/kaggle/dsv/4442076
title: LUFlow Network Intrusion Detection Data Set
DOI: 10.5281/zenodo.7275044
title: A New Reactivity Control Approach for Circulating Fuel Reactors - Dataset

description: Dataset associated to the conference paper "A New Reactivity Control Approach for Circulating Fuel Reactors", Proceedings of the International Conference Nuclear Energy for New Europe (NENE2021), Bled, Slovenia, September 6–9, 2021
DOI: 10.5281/zenodo.7275045
title: A New Reactivity Control Approach for Circulating Fuel Reactors - Dataset

description: Dataset associated to the conference paper "A New Reactivity Control Approach for Circulating Fuel Reactors", Proceedings of the International Conference Nuclear Energy for New Europe (NENE2021), Bled, Slovenia, September 6–9, 2021
DOI: 10.6084/m9.figshare.21485865
title: Data_European screening.xlsx

description: Dataset linked to the publication: Virus prevalence in egg samples collected from naturally selected and traditionally managed honey bee colonies across Europe.
DOI: 10.6084/m9.figshare.21485865.v1
title: Data_European screening.xlsx

description: Dataset linked to the publication: Virus prevalence in egg samples collected from naturally selected and traditionally managed honey bee colonies across Europe.